

**ΔΕΛΤΙΟ ΤΥΠΟΥ**

**(29.04.2025)**

**Στο πλαίσιο της εξωστρέφειας και της συνεργασίας του με άλλους πολιτιστικούς φορείς της ευρύτερης περιοχής, το Κρατικό Ωδείο Θεσσαλονίκης φιλοξενείται από το Δημοτικό Ωδείο Πυλαίας-Χορτιάτη και παρουσιάζει «Το Βλέμμα».**

Το βλέμμα είναι ένα διάφανο, ολάνοιχτο παράθυρο της ανθρώπινης ψυχής. Αγγίζει, διεισδύει, απορροφά, απουσιάζει, κυριαρχεί, επικοινωνεί ή διώχνει, αγκαλιάζει ή σκοτώνει, κρίνει ή θαυμάζει, σαγηνεύει ή εξοργίζει. Το βλέμμα μιλάει όταν «μιλάει για κάποιον».

**Πρόκειται** για μία συναυλία των σπουδαστών Μονωδίας της καθηγήτριας Ένης Κίνη με γερμανικά Lieder και γαλλικά chansons – μια συλλογή από μουσικά σκίτσα για τον έρωτα και την απώλεια, για ελπίδες και ανατροπές μέσα σε τοπία αλληγορικά, λίμνες και δάση υγρά. Ακούγονται έργα των **Brahms, Mendelssohn, Schumann, Schubert, Mahler, Fauré, Duparc, Hahn.**

**Παρασκευή 2 Μαΐου 2025 ώρα 20:00, Αμφιθέατρο «Σταύρος Κουγιουμτζής» του Πολιτιστικού Κέντρου Πανοράματος. *Είσοδος ελεύθερη.***

**ΣΥΝΤΕΛΕΣΤΕΣ**

Μουσική διδασκαλία: **Ένη Κίνη**

Μουσική προετοιμασία: **Ιωάννα Πολυζωίδου, Θανάσης Παπαϊσίου**

Σκηνική επιμέλεια: **Σοφία Καρακάντζα, Μέλπω Βασιλικού**

Επιμέλεια μεταφράσεων: **Ελένη Θεοδωρίδου**